- Hindi News
- National
- छात्रों को स्कूल ड्रेस में जाना होगा बोर्ड की परीक्षा देने, पहचान पत्र रखना भी जरूरी
छात्रों को स्कूल ड्रेस में जाना होगा बोर्ड की परीक्षा देने, पहचान पत्र रखना भी जरूरी
बोर्डपरीक्षा में बैठने के लिए विद्यार्थियों को स्कूल ड्रेस में ही आना होगा। साथ ही पहचान पत्र के बिना परीक्षा केंद्र में परीक्षार्थी की एंट्री नहीं हो पाएगी। नकल रोकने और फर्जी परीक्षार्थी को परीक्षा केंद्र से दूर रखने के लिए शिक्षा विभाग ने नये आदेश जारी किए हैं। जिस स्कूल में परीक्षा केंद्र बनेगा, ड्यूटी स्टाफ भी उसी स्कूल का होगा। लेकिन कन्या स्कूल की छात्राओं के लिए अपने ही स्कूल में परीक्षा देने की सुविधा मिलेगी लेकिन स्टाफ बाहर का रखा जाएगा।
हरियाणा विद्यालय शिक्षा बोर्ड की ओर से बोर्ड परीक्षाएं 7 मार्च से शुरू हो रही हैं। परीक्षाओं को लेकर शिक्षा विभाग ने तैयारियां शुरू कर ली हैं। नकल रोकने के लिए व्यापक प्रबंध किए गए हैं। जिला के 91 परीक्षा केंद्रों पर 25 हजार से अधिक परीक्षार्थी परीक्षा देंगे। नकल रोकने के लिए इस बार विभाग ने नियमों में बदलाव किया है। एक परीक्षा केंद्र पर 310 से अधिक जबकि एक कमरे में 24 से अधिक परीक्षार्थी नहीं बैठाए जा सकते। इसके अलावा फर्जी परीक्षार्थियों को बाहर रोकने के लिए यह भी आदेश किए गए हैं कि सभी परीक्षार्थियों को स्कूल ड्रेस में ही आना होगा। प्रत्येक परीक्षार्थी को अपने साथ पहचान पत्र भी लाना अनिवार्य होगा, इसके बिना परीक्षा केंद्र में एंट्री नहीं हो पाएगी।
कहां, कितने परीक्षा केंद्र
सिरसा52
ऐलनाबाद21
डबवाली18
कुल91
^परीक्षाओं को नकल रहित बनाने लिए वीडियो कान्फ्रेंसिंग से वरिष्ठ अधिकारियों के साथ बाकायदा मंथन हो चुका है। इसके बाद लागू हुए आदेशों पर काम शुरू कर दिया गया है। नकल रहित परीक्षा के लिए उड़न दस्ते पैनी निगाह रखेंगे और सुरक्षा मजबूत करने के लिए एसपी को पत्र लिखकर सुरक्षा व्यवस्था मजबूत करने में सहयोग मांगा गया है। परीक्षाओं के मद्देनजर पहले ही जिला प्रशासन ने धारा 144 लगा दी है।\\\'\\\'- डॉ.यज्ञदत्त वर्मा, डीईओ,सिरसा
जिस स्कूल में परीक्षा केंद्र बनाया गया है, उसी स्कूल का स्टाफ ड्यूटी देगा जबकि केंद्र अधीक्षक की ड्यूटी बाहर के अधिकारी की लगाई जाएगी। इसके अलावा कन्या स्कूल की छात्राओं को परीक्षा के लिए दूसरे स्कूल में नहीं जाना पड़ेगा। कन्या स्कूल की छात्राओं के लिए उन्हीं के स्कूल में परीक्षा केंद्र बनाया जाएगा जबकि यहां स्टाफ बाहर का होगा।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva awa_Deva bho_Deva bho_Deva hin_Deva hin_Deva